C 252/30
BG
Официален вестник на Европейския съюз
17.7.2023 г.
— да имат капиталови връзки или родствени връзки с лице, което притежава или контролира правата на глас в управителния или надзорния орган на лицето, посочено в предходното тире, или го представлява?
9) Трябва ли член 16 от Хартата на основните права на Европейския съюз, членове 49, 56 и 106 ДФЕС, Директива 2006/123/ЕО на Европейския парламент и на Съвета от 12 декември 2006 година относно услугите на вътрешния пазар и членове 8 и 8а от Директива 2008/98/ЕО на Европейския парламент и на Съвета от 19 ноември 2008 година относно отпадъците и за отмяна на определени директиви да се тълкуват в смисъл, че не допускат правна уредба, съгласно която ограниченията, посочени във въпроси 7) и 8), се прилагат и по отношение на член на управителния орган на юридическото лице, който упражнява дейността по колективно изпълнение на задълженията, произтичащи от разширената отговорност на производителя, по отношение на член на надзорния орган на това юридическо лице или негов представител?
10) Трябва ли член 16 от Хартата на основните права на Европейския съюз и членове 49 и 56 ДФЕС да се тълкуват в смисъл, че не допускат правна уредба, по силата на която производителите, които имат задължението за разширена отговорност на производителя и които пускат на пазара стоки за домашна употреба, трябва задължително да сключат договор, с който възлагат на юридическото лице, притежател на разрешението да упражнява дейността по колективно изпълнение на задълженията, произтичащи от разширената отговорност на производителя, да изпълнява задълженията на тези производители, произтичащи от разширената отговорност на производителя?
(1) (2)
ОВ L 312, 2008 г., стр. 3.
ОВ L 376, 2006 г., стр. 36; Специално издание на български език, 2007 г., глава 13, том 58, стр. 50.
Преюдициално запитване, отправено от Окръжен съд — Сливен (България) на 25 април 2023 година — наказателно производство срещу DM, AV, WO, AQ (Дело C-265/23, Волиева (1)) (2023/C 252/33) Език на производството: български Запитваща юрисдикция Окръжен съд — Сливен
Наказателно производство срещу DM, AV, WO, AQ
Преюдициални въпроси 1.
Чл.52, вр. чл.47 от Хартата за основните права на Европейския съюз, чл.4 от Рамково решение 2008/841/ПВР (2) на Съвета от 24.10.2008 г. относно борбата с организираната престъпност и чл.19 т.1 изр. трето от Договора за Европейския съюз, когато се касае за наказателно дело относно деяния, попадащи в приложното поле на правото на ЕС, трябва [ли] да се тълкуват в смисъл, че не допускат национална правна уредба като тази в Глава XXVI от НПК, изменена с ДВ, бр.63/2017 г., в сила от 5.11.2017 г., с която се отменя правото на обвиняемо лице наказателното производство спрямо него да бъде прекратено, при условие че това право е възникнало по време на действието на закон, който е предвиждал такава възможност, но поради съдебна грешка е установено след отмяната на този закон? 2.
Какви биха били ефективните правни средства за защита на такова обвиняемо лице по смисъла на чл.47 от Хартата за основните права на Европейския съюз и в частност следва ли националният съд да прекрати изцяло наказателното производство спрямо такова обвиняемо лице, при положение че предходен съдебен състав е пропуснал да го направи, макар да са били налице основанията за това съгласно действащия по това време национален закон?
(1) (2)
Името на настоящото дело е измислено.
То не съвпада с истинското име на никоя от страните в производството.
OB L 300, 2008 г., стр. 42